دوا بە دوای ئەم کردەوانە و سەدان کردەوەی دژە مرۆڤانەی رژێم لەدژی گیراوان، کردەوەی نادیار (فاعلی مەجهول) لە دژی چالاکوانانی سیاسی – کۆمەڵایەتی ژنان و جەوانان لە هەرێمەکانی بەلووچستان، سنە و کرماشان روویاندا. ئیدی گرتووخانە ناتوانێت لەمپەڕ لەبەرامبەر تێکۆشانی ژنان درووست بکات. بۆیە چەکبەدەستانی رژێم پەنایان بردوەتە بەر تیرۆر و ڕەشەکوژی ژنان. درێژە پێدان و گەرەنتی سەرکەوتنی ئەم خۆڕاگرییە مێژووییانە، پێویستی بە وریایی و سووربوونی ژنان لەگەیشتن بە ئازادی و دیمۆکراسی هەیە. دەبێ ژنان کردەوەکانی رژێم بە وردی چاودێری بکەن و ئەم راستیە لە یاد نەکەن کە بەردەوام لە قۆناخە هەستیارە مێژوییەکاندا، ئەوەی کە مۆری خۆی لە وەرچەرخانە دیمۆکراتیەکان داوە، ژنان و جەوانان بوون. هەڵبەت ئەگەر ئەو هێز فراوان و گشتگیر ببێ، بناسرێن و یەکبگرن و خۆیان رێکبخەن و خاوەندارێتی لەدەستکەوت و رەنجی یەکدی بکەن، لەداهاتووی ئێران شوێنپەنجەیان رەنگین و چارەنووسساز دەبێ.